Jaromír Jágr

Jaromír Jágr (* 15. február 1972, Kladno) je český hokejista, hrajúci  za klub Rytíři Kladno. Predtým v NHL pôsobil v kluboch Calgary Flames, Florida Panthers, New Jersey Devils, Boston Bruins, Pittsburgh Penguins, Washington Capitals, New York Rangers, Philadelphia Flyers, Dallas Stars a potom hral Kontinentálnu hokejovú ligu za Avangard Omsk. V NHL vyhral dvakrát Stanley Cup, päťkrát bol víťazom kanadského bodovania a stal sa historicky najlepším Európanom hrajúcim v NHL. Od roku 2008 je členom Siene slávy českého hokeja a od roku 2024 Siene slávy IIHF. Je považovaný za jedného z najlepších hokejistov v dejinách.

V decembri 2016 sa v historickej tabuľke produktivity počtom 1 889 bodov dostal na 2. miesto za Wayne Gretzkeho.http://www.nhl.sk/clanky/jagr-dnes-oslavuje-45-narodeniny-mal-som-talent-no-nikdy-som-ho-nevyuzil-naplno/

18. februára 2024 Pittsburgh Penguins na slávnostnom ceremoniáli vyradili a zavesili jeho dres s číslom 68 pod strechu PPG Paints Arena. Jágr sa stal iba tretím hráčom v klubovej histórii a štvrtým Čechom v NHL s touto poctou.https://sport.aktuality.sk/hokej/clanok/nhl-pittsburgh-penguins-vyvesil-dres-jaromira-jagra-2024021906122516669

 Biografia 
V októbri 2025 vyšla autorizovaná biografia JÁ68. Jaromír Jágr na nej pracoval trinásť rokov. Kniha vydaná denníkom Sport prináša osobný pohľad do jeho života, kariéry, viery a hodnôt, ktoré ho formovali. Obsahuje aj dosiaľ nezverejnené fotografie a úvahy o zmysle športu a života. Biografia bola slávnostne pokrstená v Kladne a ponúkaná aj v špeciálnej edícii s podpisom autora.

 Kariéra 
 Pittsburgh Penguins (1990 – 2001) 

Jaromír Jágr bol draftovaný klubom Pittsburgh Penguins ako celkovo piata voľba 1. kola draftu v roku 1990. V roku 1991 a 1992 s Penguins vyhral Stanley Cup a stal sa najmladším hráčom v histórii NHL (19 rokov), ktorý strelil gól vo finálovom zápase Stanley Cupu.

V sezóne 1994/1995 vyhral Jaromír Art Ross Trophy, ktorá sa udeľuje najlepšiemu hráči kanadského bodovania. V boji o ňu remizoval s Ericom Lindrosom, a tak o výhre musel rozhodnúť počet nastrieľaných gólov. Tie rozhodli v prospech Jágra (Jágr - 32; Lindros - 29). Ďalší rok Jágr vytvoril nový rekord počtu získaných kanadských bodov európskym hráčom - 149 a jeho 62 gólov a 87 asistencií sa stalo doterajším maximom jeho kariéry. Od sezóny 1997/1998 do sezóny 2000/2001 sa Jágrovi podarilo získať 4 Art Ross Trophy v rade. V roku 1999 dostal Jaromír Jágr Hart Memorial Trophy, udeľovanú novinármi a funkcionármi NHL najužitočnějšiemu hráčovi súťaže, a Lester B. Pearson Award, ktorá sa tiež udeľuje najužitočnejšiemu hráčovi, ale je volená hráčmi samotnými . V roku 1998 doviedol Jaromír Jágr českú hokejovú reprezentáciu na olympijských hrách v Nagane až k vytúženému zlatu.

 Washington Capitals (2001 – 2004) 
Do Washingtonu bol vymenený 11. júla 2001 s Františkom Kučerom za Krisa Beecha, Michala Sivka a Rossa Lupaschuka. Veľké očakávania, ktorá do neho Washington vkladal, však Jágr nenaplnil, a v januári 2004 bol nakoniec vymenený do klubu New York Rangers.

 New York Rangers (2004 – 2008) 
Počas lockoutu v NHL v sezóne 2004/05 hral Jágr najprv českú najvyššiu súťaž za HC Kladno a potom ruskú superligu za Avangard Omsk, s ktorým v tom istom roku zvíťazil v turnaji IIHF European Champions Cup.

V sezóne 2005/2006, konkrétne 2. marca 2006, sa Jaromír Jágr stal najlepším Európanom v NHL, keď v historickej tabuľke kanadského bodovania dostihol Jari Kurriho. K výhre 6:1 nad Philadelphiou prispel dvoma gólmi a jednou prihrávkou a tým zaokrúhlil svoju celkovú bilanciu v NHL na 1400 bodov. V novembri toho istého roku ho vyniesli ďalšie dva body za gól a asistenciu do siete Pittsburghu v historickom poradí produktivity na 12. miesto pred Slováka Stana Mikita. Jágr mal na konte 1468 bodov a nie je tak už pred ním žiadny hokejista s európskymi koreňmi.

 Avangard Omsk (2008 – 2011) 
4. júla 2008 Jaromír Jágr podpísal s vedením Avangardu Omsk dvojročnú zmluvu. Po dvojročnom pôsobení v ruskom klube sa aj napriek špekuláciám o návrate do NHL rozhodol predĺžiť kontrakt aj o sezónu 2010/2011.

 Philadelphia Flyers (2011 – 2012) 
1. júla 2011 podpísal Jágr ako voľný hráč zmluvu s Philadelphiou a po troch rokoch sa vrátil do NHL. V 39 rokoch je jedným z piatich najstarších aktívnych hráčov v NHL. V sezóne odohral 73 zápasov v ktorých si pripísal 54 kanadských bodov.

 Dallas Stars (2012 – 2013) 
Dňa 4. júla 2012 podpísal Jaromír Jágr,, v tej dobe už voľný hráč, ročnú zmluvu s Dallas Stars za 4,55 miliónov dolárov.

 Reprezentácia 
Jaromír Jágr získal s reprezentáciou Česka titul majstra sveta na majstrovstvách sveta v roku 2005 a zlatú olympijskú medailu na zimných olympijských hrách 1998 v Nagane a bronzovú na Zimných olympijských hrách 2006 v Turíne. Oblieka reprezentačný dres s číslom 68, ktoré odkazuje na Pražskú jar.

 Zimné olympijské hry 2006 
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. Jaromír Jágr bol so siedmimi bodmi za dva góly a päť prihrávok druhý v českom mužstve za Martinom Strakom.

 Štatistika na ZOH 
RokPočet zápasovGólyAsistencieBodyTrestné minúty+/-StrelyUmiestnenie2006825761203.199810257???1.

 Klubové štatistiky 
SezónaKlubSúťažZákladná časťPlay off                 1984–85  PZ Kladno  Československo – mladší dorast  34  24  17  41  —  —  —  —  —  — 1985–86  PZ Kladno  Československo – mladší dorast  36  41  29  70  —  —  —  —  —  — 1986–87  PZ Kladno  Československo – starší dorast  30  35  35  70  —  —  —  —  —  — 1987–88  PZ Kladno  Československo – starší dorast  35  57  27  84  —  —  —  —  —  — 1988–89  Poldi SONP Kladno  Československá hokejová liga  29  3  3  6  4  10  5  7  12  0 1989–90  Poldi SONP Kladno  Československá hokejová liga  42  22  28  50  —  9  8  2  10  — 1990–91  Pittsburgh Penguins  NHL  80  27  30  57  42  24  3  10  13  6 1991–92  Pittsburgh Penguins  NHL  70  32  37  69  34  21  11  13  24  6 1992–93  Pittsburgh Penguins  NHL  81  34  60  94  61  12  5  4  9  23 1993–94  Pittsburgh Penguins  NHL  80  32  67  99  61  6  2  4  6  16 1994–95  HC Kladno  česká extraliga  11  8  14  22  10  —  —  —  —  — 1994–95  HC Bolzano  Taliansko  6  8  8  16  4  —  —  —  —  — 1994–95  Schalker Haie  Nemecko  1  1  10  11  0  —  —  —  —  — 1994–95  Pittsburgh Penguins  NHL  48  32  38  70  37  12  10  5  15  6 1995–96  Pittsburgh Penguins  NHL  82  62  87  149  96  18  11  12  23  18 1996–97  Pittsburgh Penguins  NHL  63  47  48  95  40  5  4  4  8  4 1997–98  Pittsburgh Penguins  NHL  77  35  67  102  64  6  4  5  9  2 1998–99  Pittsburgh Penguins  NHL  81  44  83  127  66  9  5  7  12  16 1999–00  Pittsburgh Penguins  NHL  63  42  54  96  50  11  8  8  16  6 2000–01  Pittsburgh Penguins  NHL  81  52  69  121  42  16  2  10  12  18 2001–02  Washington Capitals  NHL  69  31  48  79  30  —  —  —  —  — 2002–03  Washington Capitals  NHL  75  36  41  77  38  6  2  5  7  2 2003–04  Washington Capitals  NHL  46  16  29  45  26  —  —  —  —  — 2003–04  New York Rangers  NHL  31  15  14  29  12  —  —  —  —  — 2004–05  HC Kladno  česká extraliga  17  11  17  28  16  —  —  —  —  — 2004–05  Avangard Omsk  RSL  32  16  22  38  63  11  4  10  14  22 2005–06  New York Rangers  NHL  82  54  69  123  72  3  0  1  1  2 2006–07  New York Rangers  NHL  82  30  66  96  78  10  5  6  11  12 2007–08  New York Rangers  NHL  82  25  46  71  58  10  5  10  15  12 2008–09  Avangard Omsk  KHL  55  25  28  53  62  9  4  5  9  4 2009–10  Avangard Omsk  KHL  51  22  20  42  50  3  1  1  2  0 2010–11  Avangard Omsk  KHL  49  19  31  50  48  14  2  7  9  8 2011–12  Philadelphia Flyers  NHL  73  19  35  54  30  11  1  7  8  2 2012–13  HC Kladno  česká extraliga  34  24  33  57  28  —  —  —  —  — 2012–13  Dallas Stars  NHL  34  14  12  26  20  —  —  —  —  — 2012–13 Boston Bruins  NHL  11  2  7  9  2  22  0  10  10  8 2013–14  New Jersey Devils  NHL  82  24  43  67  46  —  —  —  —  — 2014–15  New Jersey Devils  NHL  57  11  18  29  42  —  —  —  —  — 2014–15  Florida Panthers  NHL  20  6  12  18  6  —  —  —  —  — 2015–16  Florida Panthers  NHL  79  27  39  66  48  6  0  2  2  4 2016–17  Florida Panthers  NHL  82  16  30  46  56  —  —  — —  — 2017–18  Calgary Flames  NHL  22  1  6  7  10  —  —  —  —  — 2017–18  Rytíři Kladno  1. česká liga  5  0  4  4  0  10  0  0  0  0 2018–19  Rytíři Kladno  1. česká liga  4  1  3  4  4  8  2  3  5  16 2018–19  Rytíři Kladno  baráž o českú extraligu  11  10  3  13  4  —  —  —  —  — 2019–20  Rytíři Kladno  česká extraliga  38  15  14  29  28  —  —  —  —  — RSL/KHL celkom 187 82 101 183 223 37 11 23 34 34 NHL celkom 1733 766 1155 1921 1167 208 78 123 201 163
 Referencie 

 Iné projekty 

 Externé odkazy 


Kategória:Českí hokejoví útočníci
Kategória:Olympijskí víťazi v ľadovom hokeji
Kategória:Českí olympijskí víťazi
Kategória:Bronzoví olympijskí medailisti v ľadovom hokeji
Kategória:Českí bronzoví olympijskí medailisti
Kategória:Majstri sveta v ľadovom hokeji
Kategória:Víťazi Stanleyho pohára
Kategória:Hráči Pittsburgh Penguins
Kategória:Hráči Washington Capitals
Kategória:Hráči New York Rangers
Kategória:Hráči Boston Bruins
Kategória:Hráči HC Kladno
Kategória:Hráči Philadelphia Flyers
Kategória:Hráči Dallas Stars
Kategória:Hokejisti draftovaní klubom Pittsburgh Penguins
Kategória:Účastníci MS v hokeji 1990
Kategória:Účastníci MS v hokeji 1994
Kategória:Účastníci MS v hokeji 2002
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2009
Kategória:Účastníci MS v hokeji 2010
Kategória:Účastníci MS v hokeji 2011
Kategória:Účastníci MS v hokeji 2014
Kategória:Nositelia Medaily Za zásluhy (Česko)
Kategória:Osobnosti z Kladna
Kategória:Hokejisti na Zimných olympijských hrách 1998
Kategória:Hokejisti na Zimných olympijských hrách 2002